Fakulta medzinárodných vzťahov Ekonomickej univerzity v Bratislave

Fakulta  medzinárodných vzťahov Ekonomickej univerzity v  Bratislave (skr. FMV EU) je jej druhou najmladšou fakultou Ekonomickej univerzity v  Bratislave, ktorá vznikla dňa 17. januára 2000. Ponúka tri stupne štúdia: bakalárske, inžinierske a doktorandské. Dve nižšie formy sa študujú výlučne dennou formou, u doktorantov je zavedená aj externá forma štúdia. 

 Orgány fakulty 
Základným útvarom fakulty je dekanát, ktorý tvorí:
Dekan
4 prodekani
Sekretariát dekana,
Študijný referát,
Referát pre vedu, výskum a doktorandské štúdium,
Referát pre zahraničné vzťahy

Výkonným útvarom fakulty je vedenie, ktoré tvorí:
Dekan
4 prodekani
Tajomník fakulty,

Poradným útvarom fakulty je kolégium dekana, ktoré sa skladá z:
Dekana
4 prodekanov
Tajomníka fakulty,
Predsedov katedier,
Predsedu akademického senátu,
Zástupcu odborov,
Zástupcu študentov

Kontrolným útvarom fakulty je akademický senát, ktorý tvorí:
7 zástupcov zamestnancov fakulty s právom voľby podpredsedu
4 zástupcovia študentov (z toho 3 za prvé dva stupne štúdia a 1 za doktorantov) s právom voľby podpredsedu

Odborne-garančným útvarom fakulty je vedecká rada, ktorú tvoria odborníci v danej vednej oblasti pôsobiaci na Fakulte medzinárodných vzťahov aj mimo nej.

 Katedry 
Katedra medzinárodných ekonomických vzťahov a hospodárskej diplomacie, Department of International Economic Relations and Economic Diplomacy
Katedra medzinárodného práva, Department of International Law
Katedra medzinárodných politických vzťahov, Department of International Political Relations

 1. stupeň štúdia – Medzinárodné ekonomické vzťahy 
 Základné informácie 
Forma štúdia – denná
Dĺžka štúdia – 3 roky
Udelený akademický titul po absolvovaní študijného programu – Bc.
Predpokladaný počet prijatých uchádzačov – 150

 Podmienky prijatia  
Platia spoločné podmienky prijatia pre všetky fakulty Ekonomickej univerzity.
Prijímacia skúška pozostáva z písomných testov z:
matematiky
základov ekonómie a ekonomiky
dvoch svetových jazykov (anglický, nemecký, francúzsky, španielsky,) na rovnakej úrovni, u cudzincov, okrem Česka, sa ako jeden cudzí jazyk uvádza slovenský jazyk.

Z dvoch svetových jazykov, z ktorých študent vykonal prijímaciu skúšku, absolvuje v príslušnom semestri štúdia štátnu skúšku

 2. stupeň štúdia – Hospodárska diplomacia 
 Základné údaje 
Forma štúdia – denná
Dĺžka štúdia –  2 roky
Udelený akademický titul po absolvovaní študijného programu – Ing.

 Podmienky prijatia  
Ukončenie 1. stupňa vysokoškolského štúdia

 3.stupeň štúdia – Doktorandský 
 Základné údaje 
Forma štúdia – denná a externá
Dĺžka štúdia –  3 roky denná, 5 rokov externá
Udelený akademický titul po absolvovaní študijného programu – PhD.

 Podmienky prijatia 
 Ukončené vysokoškolské vzdelanie 2. stupňa
 Aktívna znalosť 2 svetových jazykov
 Odovzdanie dizertačného projektu

 Uplatnenie absolventov 
V rámci štúdia študijného programu získavajú študenti FMV EU vedomosti v oblasti medzinárodných vzťahov, medzinárodných ekonomických vzťahov, znalosti z cudzích jazykov na úrovni štátnej záverečnej skúšky z odborného jazyka. Absolventi fakulty nachádzajú uplatnenie predovšetkým v orgánoch verejnej správy, v inštitúciách štátnej správy ako aj v súkromnej sfére v rámci Slovenskej republiky i v zahraničí.

 Pozri aj 
Zoznam vysokých škôl na Slovensku

 Externé odkazy 
 Fakulta medzinárodných vzťahov


Kategória:Ekonomická univerzita v Bratislave